HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Hei! Tervetuloa ohjelman pariin. Olen Hermes Falcao Jr.
Jatkamme Donna Schambachin haastattelua.
Se oli ihmeellistä ja voimallista.
Jos näit viime jakson, haluat katsoa tämänkin.
Katsotaan haastattelu. Lopussa rukoillaan. Siunausta.
Ymmärrän, että jos ihmiset eivät ole kasvaneet uskon ympäristössä, -
vaan kenties negatiivisuuden tai kyseenalaistamisen ympäristössä, -
he saattavat kysyä, miten saa lapsenkaltaisen uskon.
Täytyy viettää aikaa Sanassa ja tutkia Jeesuksen toimintaa.
Niin kävi T. L. Osbornelle, -
kun Jumala käski hänen kohdata Jeesuksen toista kertaa.
T. L. alkoi lukea ja tutkia Jumalan ihmeitä.
Ja hänelle tapahtui jotain.
T. L. Osborne oli mahtava Jumalan mies.
Hän oli isän ystävistä suosikkini.
Hänen seuraavassa kokouksessaan alkoi tapahtua merkkejä ja ihmeitä.
Se johtui siitä, että hän alkoi janota niitä, -
pyytää Herralta uskoa niihin ja tutkia Jeesuksen tekoja.
Joskus se vaatii hiljentymistä tutkimaan Sanaa -
ja antamaan sen syntyä henkeemme.
Pyhä Henki voi synnyttää henkeemme lapsenkaltaista uskoa.
Usko tulee kuulemisesta, kuuleminen Sanasta, Raamattu sanoo.
Lapsenkaltainen usko monesti puuttuu, -
koska ihmiset kuulevat niin paljon huonoja uutisia ja epäuskoa, -
joskus jopa puhujapöntöistä.
Heidän on vaikea uskoa, kun se on niin outoa.
Opiskelin helluntailaisessa korkeakoulussa.
Raamattukursseilla monet opettajat kertoivat negatiivisia todistuksia.
"Sisar sillä ja sillä oli luja usko, ja hän kuoli."
"Veli se ja se kuoli syöpään."
Ajattelin, että voisin kertoa monista päinvastaisista tapauksista.
Se on hassua, sillä sellaiset ihmiset korostavat negatiivisuutta.
"Rukoilimme veljen puolesta, mutta hän kuoli."
"Rukoilimme sisaren puolesta, mutta sairaus vain paheni."
Ihmiset korostavat sellaista. He tuntevat kaikki jakeet, -
jotka vaikuttavat sanovan, että sairaus kuuluu asiaan, kuten Jobin kirja.
Paranemisjakeita he eivät tunne.
Tuo on ihan totta.
Pitää valita tavoitella sitä, mitä Jumalalla on meille varattuna.
Aamen. Elämäntyylimme siis riippuu paljon siitä, -
millä me ruokimme itseämme.
Olet oikeassa.
Vartuit ympäristössä, jossa ihmeet olivat normaaleja.
Sinulle se ei siis ole jotain, mikä olisi täysin outoa.
Olit varttunut siihen, että se oli normaalia.
Lapsenkaltainen usko on siis avain yliluonnollisuuteen.
Ehdottomasti. - Eli meillä on...
Ensimmäinen oli myötätunto. Myötätunto on tärkeää.
Sitten lapsenkaltainen usko. Mitä muuta?
Seuraavasta ei juuri kuule. Kovin moni ei halua puhua siitä.
Kun Jeesus vaelsi maan päällä, -
Raamattu sanoo, että Hän teki vain sitä, mitä näki Isänsä tekevän.
Raamattu kertoo myös, että Hän tapasi rukoilla öisin.
Ja heti kun Hän tuli rukoilemasta, tapahtui valtavia ihmeitä.
Jeesukselle paastoaminen oli elämäntapa.
Hänen elämäntapansa oli olla kuuliainen Isälle.
Nykyään sitä kutsutaan pyhyydeksi.
Jeesus sanoi, että paholaisella ei ollut mitään Hänessä.
Hän ei antanut paholaiselle sijaa.
Hän ei edes kuunnellut paholaisen sanoja.
Hän korvasi ne Raamatun Sanalla: "Kirjoitettu on..."
Meidän pitää mennä sille paikalle, -
jossa meillä on paastoamisen elämäntapa, -
ei vain ruoan suhteen. Sekin on tärkeää.
Pitää oppia myös kieltämään lihallisuus.
Maailma, jossa elämme, on hyvin lihallinen ja aistillinen.
Maailmassa on paljon mainoksia ja mediaa, -
joka tuo koko ajan jotain, mikä vie huomiomme, -
kuten vaatteita, materiaalisia asioita, uusia ohjelmia tai suosittuja pelejä.
Kaikenlaista, jotta hairahtuisimme pois Jumalan läsnäolosta.
Olen huomannut, että kun hairahtuu tekemään muuta -
ja se täyttää hengen, -
menettää monesti herkkyyden Pyhän Hengen äänelle.
Taajuudet eivät tahdo pysyä enää kohdallaan.
Ihminen on jo täynnä, täynnä itseään. - Aivan.
Kun toimii paastoamisen, rukoilemisen ja hiljentymisen perustalta -
eikä ole täynnä kaikenlaisia eri ihmisten keskusteluja, -
vaan kuulee vain Herran äänen, se virittää taivaan taajuudelle, -
Pyhän Hengen äänelle, ja tietää, miten toimia.
Kun itse menen palvelemaan, -
kyselen Herralta usein enemmänkin sitä, mitä Hän haluaa tehdä, -
kuin sitä, mistä minä saarnaisin. Haluan antaa ihmisille Sanaa.
Valtaosa rukouksistani on sitä, -
että miten Jumala tahtoo viedä sen loppuun.
Mitä Hän haluaa tehdä sydämissä?
Kuinka Hän haluaa, että palvelen?
Silloin Herra saattaa puhua minulle tai antaa profetioita.
Hän saattaa näyttää, miten palvella kuulijoita.
Voin pyytää heidät riviin tai rukoilen yksittäin.
Voin johtaa parannuksentekoon.
Kun ihmiset tarvitsevat ihmettä, -
monesti ihmeiden ehtona on se, -
että nöyrrymme ja pyydämme Jumalalta anteeksi -
esimerkiksi jotain toistuvaa syntiä tai anteeksiantamattomuutta.
Kun murrumme, alkaa parantuminen.
Meidän tarvitsee siis vaeltaa pyhyydessä.
Se pitää meidät paikalla, jossa voimme palvella tehokkaasti.
Siinä on myös toinen asia.
Monet puhuvat Pyhästä Hengestä -
mutta unohtavat, että Hänen etunimensä on Pyhä.
Hyvin sanottu.
Valitettavasti saarnaajan tyttärenä olen nähnyt toisenkin puolen.
Varmasti sinäkin olet. - Toki.
Monet lahjakkaat ihmiset, -
joilla on ollut lahjoja käytössä mutta ei oikeanlaista elämäntapaa tukena, -
ovat olleet kompastuskivenä nuoremmalle sukupolvelle.
Uskon, että siksi on niin paljon luopioita -
ja niin monista on tullut tuhlaajia.
He ovat nähneet vanhemman sukupolven johtajien -
sanovan yhtä mutta tekevän toista.
Uskon, että Jumala kutsuu seurakuntaa parannuksentekoon -
ja pyhitykseen Hänen edessään -
ja sanomaan: "Jumala, annan itseni kokonaan."
"En tee kompromisseja. Jos täytyy katkaista ihmissuhde, teen sen heti."
"Jos pitää luopua päihteestä, luovun siitä tänään."
Ja ottamaan Jumala todesta. Se on jatkuva prosessi.
Mitä syvemmälle menee Jumalassa, sitä enemmän Hän käsittelee.
Pyhä Henki näyttää koko ajan lisää asioita, jotka pitää muuttaa.
Se on päivittäistä. Muutumme kirkkaudesta kirkkauteen.
Tuo on totta. Jos uskoni olisi kiinni huonoista esimerkeistä, -
en olisi nyt kristitty. Olen nähnyt paljon huonoja esimerkkejä.
Mutta myös hyviä esimerkkejä.
Haluankin aina korostaa, mikä toimii ja mikä on hyvää ja Raamatun mukaista.
Ja koska lapsena ja nuorena näin, että Herra on todellinen, -
kiinnitin uskoni Herraan. Kun joku teki väärin, -
en antanut sen vaikuttaa jumalasuhteeseeni.
Tuumasin, että jos joku pastori lankeaa, hän vastaa siitä Jumalalle.
Suhteeni Jumalaan on tärkeämpi.
Ymmärrän sen hyvin. Uskon myös, että Jumala nostaa ihmisiä -
tästä sukupolvesta roolimalleiksi toisille.
Paavali sanoi: "Seuratkaa minua, niin kuin minä seuraan Kristusta."
Hän tiesi sydämensä tilan. Hän ei ollut täydellinen, -
mutta hän pyrki täyttämään Jumalan kutsun elämässään.
Samaa me tarvitsemme tänään. Pyhyyttä.
Nykysukupolvea on pommitettu suuremmalla määrällä -
informaatiota ja viihdettä kuin mitään aiempaa sukupolvea.
Se kaikki informaatio on saman tien puhelimessa.
Se on koko ajan saatavilla.
Kaikenlaisia elokuvia, -
TikTok, Instagram ja kaikki muut.
Ihmisten keskittymiskyky on heikentynyt paljon.
Tilanne on mennyt sellaiseksi, ja tämä voi tuntua vähäiseltä, -
mutta en halua edes katsoa roskapostiani.
Poistan viestit katsomatta. Ei ikinä tiedä, mitä näkee.
Maailman järjestelmä ja synti tunkevat joka paikkaan.
Meidän pitää todella varjella sydäntämme.
Aamen. Varmasti monet, jotka katsovat tätä tänään -
tai myöhemmin televisiosta, -
haluavat vilpittömästi, että Jumala käyttää heidän elämäänsä.
Puhumme avaimista, jotka aktivoivat elämäsi, jotta voit olla käytössä nyt.
Uskomme, että Jumala haluaa sinut riveihinsä juuri nyt.
Maailmassa tapahtuu kaikenlaista. Ukraina, Venäjä.
Luin, että olette käyneet Itä-Euroopassa. Rakastan sitä aluetta.
Olen käynyt Valko-Venäjällä, Liettuassa ja kolmesti Venäjällä.
Ohjelmamme näkyy TBN Russia -kanavalla.
Rukoilen rauhaa sekä Venäjälle että Ukrainaan, -
sillä rakastan kumpaakin. Minulla on ystäviä kummassakin.
Rukoilemme, että Kristuksen valo loistaisi -
ja toisi sinne rauhan.
Uskon, että seurakunnan täytyy ymmärtää, mitä nämä avaimet ovat.
Lapsenkaltainen usko, myötätunto, pyhyys.
Haluatko mainita vielä jonkin ennen kuin rukoilemme?
En. Haluan ihmisten ostavan kirjani. - Kyllä.
Kirja on tällainen. "The Anointing for Miracles".
Kirjoittajina Donna ja R. W. Schambach.
Miten kirjan voit ostaa? Sain tämän sinulta lahjaksi. Kiitos siitä.
Miten kirjan voi ostaa?
Se onnistuu parhaiten menemällä verkkosivuillemme schambach.org.
Toivottavasti se tulee ruudulle.
Siis schambach.org.
Valitse sitten "Shop".
Kirjan pitäisi olla siellä.
Mahtavaa. Onko siellä muita tuotteita?
Ehdottomasti. Kaikenlaista isältäni ja minulta.
Myös sellaista, mikä rakentaa uskoa. Isä tunnettiin uskon saarnaajana.
Jos joku on masentunut tai ahdistunut, -
uskoa rakentava sanoma on paras lääke.
Se nostaa takaisin oikeille raiteille.
Täysin samaa mieltä. Kun elämässäni on ollut vaikeaa, -
olen rakentanut uskoani ja pystynyt voittamaan -
rakentamalla uskoa Herrassa ja Sanassa. Se on tärkeää.
Johdat Schambach-säätiötä. Voitko kertoa hieman sen työstä?
Korona muutti monia asioita, -
mutta teen vähän samaa kuin sinä. Pidän matkustamisesta.
Olen matkustanut paljon Keski- ja Etelä-Amerikassa.
Oletko käynyt Brasiliassa? - Olen, kaikkialla Brasiliassa.
Ihanko totta? - Niin. Campinasissa, Riossa, -
São Paulossa, Fortalezassa.
Olen syntynyt Fortalezassa. - Ihanko tosi? Voi että!
Muistan Fortalezasta cajun.
Aivan. Se on valtavan hyvää mehua.
Niin on. Meillä on ollut Brasiliassa mahtavia kokouksia.
Mekin järjestämme kokoussarjoja.
Opetan mielelläni pastoreita ja johtajia.
Puhun paljon Pyhän Hengen voimasta ja varustuksesta.
Jos meillä on pari minuuttia, voisin kertoa, -
miten itse aloin toimia yliluonnollisuudessa.
Se voi olla tärkeää kuulijoille. - Kerro vain. Aikaa on.
Kuten kerroin, toimin työelämäni alussa opetusalalla.
Toimin opettajana ja kristillisen koulun hallinnossa.
Olin työssäni täysin tyytyväinen.
Opettaminen ja hallinnolliset tehtävät olivat lahjojani.
Osasin laatia saarnan ja saarnata.
Mutta yksi asia minulta puuttui.
En tiennyt, miten palvellaan Pyhän Hengen voimassa.
Olin saanut Pyhän Hengen kasteen, mutta minulla oli virheellinen käsitys.
Vetosin sananpaikkaan "Jumala jakaa lahjoja, niin kuin Hän tahtoo".
Ajattelin sen tarkoittavan sitä, että isä oli se, joka paransi, -
ja joku toinen jakoi tiedon sanoja.
Joku puolestaan profetoi.
Ja minä olin opettaja.
Mutta Herra laittoi minut isäni vierelle.
Vedin iltapäivän kokouksia keskustaslummeissa.
En ikinä unohda. Olimme Baltimoressa.
Olin saarnannut voimallisesti.
Eteen tuli monia, jotka halusivat tulla uskoon -
tai palata takaisin Jumalan yhteyteen.
Suljin Raamatun. Ajattelin, että oli mennyt hyvin.
Olin tyytyväinen itseeni.
Sitten kuulin Herran äänen puhuvan. Hän sanoi: "Tämä ei ole vielä ohi."
"Et ole vielä rukoillut ihmisten puolesta."
"Et ole rukoillut parantumisten puolesta."
Sanoin: "Se on isän hommaa. Sen vuoro on vasta illalla."
Herra sanoi: "Ei. Olen kutsunut sinut -
saarnaamaan evankeliumia ja tekemään voimatekoja."
Sydämeni alkoi pamppailla hurjasti.
Jumala näytti, että hengessäni oli pelkoa.
Syy, miksi en ollut avoin lahjoille, oli se, että minulla oli pelkoa.
Sanoin: "Selvä, Herra. Näytä."
Olisipa Hän näyttänyt jonkun, joka poti päänsärkyä tai flunssaa, -
mutta Hän näytti eturivistä naisen, -
jolla oli jalassa valkoinen kipsi lonkasta varpaisiin asti.
Sen näkyvämpää ongelmaa ei voinut olla.
Hän sanoi tulleensa kokoukseen, koska hän halusi parantua.
Hän kertoi, että häneen oli kolme vuotta sitten törmännyt bussi.
Hänet oli leikattu monta kertaa. Jalkaa ei pystytty korjaamaan.
Hänen täytyi pitää kipsiä koko ajan.
En tiennyt yhtään, mitä pitäisi tehdä.
Otin hänet käsikynkkään. Kuulostin uskonnolliselta sanoessani: -
"Otetaan askel Isälle." Hän otti pienen askeleen.
"Otetaan askel Pojalle." Hän otti toisen askeleen.
"Otetaan askel Pyhälle..." En ehtinyt sanoa "Hengelle".
Nainen päästi kirkaisun. Pelästyin pahanpäiväisesti.
Hän hyppelehti huonommalla jalallaan.
Hän pudotti kainalosauvan maahan ja juoksi teltan ympäri -
kaksi tai kolme kertaa. Teltta oli jalkapallokentän kokoinen.
Kun ihmiset näkivät sen, he hyppelivät ja ylistivät Jumalaa.
Minä seisoin silmät lautasen kokoisina. "Oho, mitä Jumala teki."
Sillä ei ollut mitään tekemistä minun kanssani.
Ei sen kanssa, millaisena uskoni minusta tuntui.
Jumala näytti minulle, että jos olen valmis astumaan esiin uskossa -
ja tottelemaan Häntä, Hän tekee loput.
Se on avain. Olla valmis tekemään, mitä Hän haluaa meidän tekevän.
Jos joku nuori sanoo: "Tuo olisi mahtavaa, mutta minua pelottaa", -
tervetuloa kerhoon!
Meitä kaikkia pelottaa joskus, mutta kun me kuuntelemme Jumalaa -
ja tiedämme, että se on Jumalan ääni, Hän ei ikinä petä meitä.
Olit ihan tyytyväinen siihen, että olit opettaja, -
mutta Jumala halusi venyttää uskoasi.
Aivan. Täytyy oppia kuulemaan Hänen äänensä ja tottelemaan Häntä.
Ja lähtemistä mukavuusvyöhykkeeltä. - Ehdottomasti.
Suljit Raamatun. Kokous oli hyvä. Opetus meni hyvin. - Aivan.
Tiedän, että palvelutyö vaatii kuuliaisuutta ja uskoa, -
etenkin jos ihminen kärsii kovasti.
Hän on rikki paitsi fyysisesti myös emotionaalisesti.
Vakava vamma tai sairaus vaikuttaa myös emotionaalisesti. - Totta.
Palvelutyössä pitää edetä Pyhän Hengen johdolla. - Aamen.
Tämä on ollut mahtavaa.
Hei, Lucy Texasista. Siunausta!
Kertokaa, missä tätä katsotte. Rukoilemme pian.
Meillä on katsojia Brasiliasta, Suomesta, -
Zimbabwesta, Amerikasta tietysti.
Ohjelma tavoittaa vielä paljon muita television välityksellä.
Donna, voisitko rukoilla meidän kaikkien puolesta, -
jotka haluavat nousta uudelle tasolle yliluonnollisuudessa?
Itsekin synnyit perheeseen, jossa nähtiin yliluonnollisuutta, -
mutta olit tyytyväinen toimiessasi opettajana.
Pyhän Hengen piti tehdä työtä sinussa.
Rukoile kaikkien katsojien puolesta, jotka janoavat lisää.
Et ole tyytyväinen siihen, missä olet. Haluat lisää Pyhältä Hengeltä.
Rukoile vain. Rukoilemme myös kaikkien sairaiden puolesta.
Jos sinulla on sairautta, katsoitpa tätä televisiosta tai suorana, -
rukoilemme puolestasi ja uskomme Herran voiman koskettavan sinua.
Aloitetaan. Jos teillä on rukouspyyntöjä, -
kirjoita ne kommenttikenttään.
Suorassa lähetyksessä on se hyvä puoli, -
että voimme olla vuorovaikutuksessa katsojien kanssa.
Totta. Rukoillaan.
Isä, kiitos kaikista, jotka katsovat tätä.
Meillä oli suurenmoinen keskustelu Sinusta, Pojastasi -
ja Pyhän Henkesi voimasta tehdä Kristuksen työtä maan päällä.
Me tiedämme, että tämä on pimeää aikaa -
ja haasteemme kasvavat koko ajan -
joka päivä aina vain vakavammiksi.
Tunnustamme rehellisesti, -
että tarvitsemme lisää viisautta ja ymmärrystä -
ja läheisempää yhteyttä Sinuun.
Isä, tee työtä sydämessämme Pyhän Hengen voimalla.
Näytä meille jokainen synti, jokainen ajatus, -
jokainen väärä asenne ja väärä side.
Jumala, auta, että alkaisimme janota -
Sanaasi ja läsnäoloasi -
ja syvää suhdetta Sinuun.
Sillä kun etsimme sydäntäsi, opimme tuntemaan Kristusta, -
opimme tuntemaan myötätuntosi ihmisiä kohtaan, -
opimme kuulemaan äänesi ja seuraamaan johdatustasi, -
minä tiedän, että näemme kasvun luoksesi tulevien sielujen määrässä, -
parantuneiden määrässä -
ja demonien ahdistelusta vapautuneiden ihmisten määrässä.
Anna meille Pyhän Hengen voimassa -
tarkkaa erottelukykyä, kun palvelemme ihmisiä, -
niin että pystymme tunnistamaan, mitkä kahleet ihmistä sitovat.
Auta, että voimme puhua niille Sinun antamallasi auktoriteetilla.
Anna auktoriteettimme kasvaa.
Samalla tunnistamme, että jos auktoriteetti kasvaa, -
meidän itsemme ja lihan täytyy vähentyä.
Herra, me nöyrrymme edessäsi.
Herra, ota mielemme, sydämemme ja kätemme.
Olemme palvelijoitasi.
Herra, pyydän tänä päivänä suurta rohkeuden vuodatusta -
tehdä se, mitä kehotat meitä tekemään.
Kiitän Sinua siitä ja kasvusta palvelutehtävissä, -
kasvusta sielujen määrässä, -
kasvusta ihmeiden määrässä -
Sinun kunniaksesi, jotta tämä sukupolvi näkee, -
että Jeesus elää. Kiitän Sinua siitä, Herra, -
Jeesuksen väkevässä nimessä, halleluja, halleluja.
Kiitos, Jeesus, läsnäolostasi.
Kiitos voimastasi, joka nyt vaikuttaa.
Kosketa kaikkia, jotka katsovat tätä suorana, -
ja niitä, jotka katsovat televisiosta.
Anna Pyhän Hengen voiman murtautua läpi.
Kiitos, että siellä, missä Herran Henki on, siellä on vapaus.
Kiitos, että kosketat niitä, jotka ovat sairaana.
Paranna nytkin, kun he katsovat.
Pyhän Hengen voima, toimi väkevästi tässä hetkessä Jeesuksen nimessä.
Käskemme tauteja ja sairauksia lähtemään Jeesuksen nimessä, -
samoin kaikkia vaivan henkiä ja demonista ahdistusta.
Kiitos Sanastasi, että Jumalan Poika ilmestyi, -
että Hän tekisi tyhjäksi perkeleen teot.
Julistamme vapautta Jumalan omille, -
vapautumista ahdistetuille ja paranemista sairaille.
Voitele ihmiset tuoreella öljyllä ja tulella.
Kiitos, että viet ihmisiä uudelle tasolle -
suhteessa kanssasi, auktoriteetissa, sielujen voittamisessa, -
myötätunnossa ja lapsenkaltaisessa uskossa.
Kiitos kaikesta, mistä keskustelimme. Vuodata niitä sydämeemme.
Vaikka maailmassa on kovia kriisejä, nosta jokaista -
Pyhän Hengen tulella Jeesuksen nimessä.
Kiitos siitä, mitä teet juuri nyt. Kiitos niistä, joilla on nälkä ja jano.
Sanasi mukaan vanhurskautta janoavat täytetään.
Kiitos, että täytät ihmisiä Pyhällä Hengellä, voimalla -
ja rohkeudella. Täytä kaikki palvelutyöntekijät -
ja saarnaajat Jumalan tulella Jeesuksen nimessä.
Rukoilemme myös Ukrainan ja Venäjän tilanteen puolesta.
Nosta Sinä ihmisiä, joiden pitää olla siellä, Jumalan Hengen tulella -
ja Kristuksen rakkaudella tavoittamassa ihmisiä siellä.
Rukoilemme voimallisen, nousevan seurakunnan -
ja voimallisten, täynnä myötätuntoa ja rakkautta olevien ihmisten puolesta.
Kiitos, että saamme vielä todistuksia, että sairaita paranee nytkin, -
kun rukoilemme. Isä, kiitos Jeesuksen väkevässä nimessä.
Aamen. - Halleluja.
Lähde ihmeiden lähetysmatkalle Brasiliaan.
Voimallisia kokouksia, pelastumisia, ihmeitä.
Näe Jumalan voima toiminnassa.
Kampanjoita, ruoanjakoa köyhille, -
lastentapahtumia ja paljon muuta.
Ihmeiden lähetysmatka Brasiliaan 21.―29. kesäkuuta 2022.
Ilmoittaudu heti.
Ohjelmamme on näkynyt TV7-kanavalla jo yhdeksän vuotta.
Yhdeksän vuotta säännöllisesti.
Kiitos siitä kuuluu työmme kumppaneille ja ystäville.
Tavoitamme monia ihmisiä Kristukselle.
Ihmisiä paranee ja vapautuu.
Rohkaisen tykkäämään ohjelmasta ja tukemaan ohjelmaa, -
jotta se voi näkyä jatkossakin.
Ruudussa on nyt tilitiedot, puhelinnumerot ja muut ohjeet, -
miten voit kylvää, jotta ohjelma näkyy TV7:llä jatkossakin.
Haluamme jatkossakin tavoittaa, siunata, rohkaista ja vapauttaa -
ja olla siunaukseksi kaikille katsojille.
Lähde mukaan työhön ja lahjoita Jeesuksen nimessä.
Suomennos: Marianne Tenetz